
# Татарстанда 2021 елда бакча өчен түләүнең уртача һәм максималь күләме билгеләнде

Айлык түләүнең күләменә мәктәпкәчә яшьтәге оешманың көндәлек эш сәгатьләре саны, балаларның яше һәм саны йогынты ясый.

Татарстанда балалар бакчасы өчен түләүнең уртача һәм максималь күләме билгеләнде. Шул хактагы карарны республика Премьер-министры Алексей Песошин имзалаган.

Айлык түләүнең күләменә мәктәпкәчә яшьтәге оешманың көндәлек эш сәгатьләре саны, балаларның яше һәм саны йогынты ясый. Әйтик, әгәр балалар бакчасы көненә алты сәгать эшләсә, 2 айдан алып 3 яшькә кадәрге балаларга бакчага йөргән өчен түләүнең уртача күләме, аларның саны өчтән артып китмәгән очракта – 1129, өчтән артып китсә 565 сум булачак.

Әгәр гаиләдә мәктәпкәчә учреждениегә йөрүче балаларның саны өчкә тулмый һәм алар 3 яшьтән зуррак икән, ул чагында балалар бакчасы өчен түләүнең уртача күләме – 1046, өч һәм аннан күбрәк бала булса 523 сум тәшкил итәчәк.

«Карар 2021 елның 1 гыйнварыннан үз көченә керәчәк», - диелә карарда.

Икенче документ белән республиканың һәр муниципаль объектында балалар бакчасы өчен түләүнең максималь күләме билгеләнә.


Следите за самым важным и интересным в Telegram-каналеТатмедиа

## Нет комментариев
Татарстанда 2021 елда бакча өчен түләүнең уртача һәм максималь күләме билгеләнде